আজি গান্ধীবস্তিস্থিত কৃষক মুক্তি সংগ্ৰাম সমিতিৰ কেন্দ্ৰীয় কাৰ্য্যালয়ত এখন সংবাদমেল অনুষ্ঠিত কৰি এ পি এছ চি কেলেংকাৰিৰ তদন্তৰ গতিবিধি সন্দৰ্ভত এইদৰে সৰৱ হৈ পৰে অখিল গগৈ।
সংবাদমেলত কৃষক নেতাগৰাকীয়ে দাবী কৰা মতে ৰাকেশ পাল, চাবেদুৰ ৰহমান, বসন্ত দলে, পবিত্ৰ কৈৱৰ্ত্যই তৰুণ গগৈ, হিমন্ত বিশ্ব শৰ্মা আৰু গৌতম ৰয়ৰ পৃষ্ঠপোষকতাতহে ইমানবোৰ কেলেংকাৰি কৰিব পাৰিলে।
আনহাতে, 'উক্ত তিনিজন প্ৰভাৱশালী নেতাৰ বিৰুদ্ধে তদন্তকাৰী আৰক্ষী বিষয়া সুৰজিত সিং পানেছাৰ মৌন কিয়' বুলি সংবাদমেলত প্ৰশ্ন কৰে অখিল গগৈয়ে।
উল্লেখ্য যে, বিজেপি চৰকাৰে ৰাজনৈতিক চমক দিবৰ বাবে তেওঁলোকৰ বেয়া অৱস্থা আহিলেই একো একোজন বিষয়াক গ্ৰেপ্তাৰ কৰি জ্বলন্ত সমস্যাসমূহ ঢাকিবলৈ চেষ্টা কৰে বুলি বিজেপিক কটাক্ষ কৰে।
আনহাতে, 'সুৰজিত সিং পানেছাৰৰ চাৰ্জশ্বীটত চাৰ্জশ্বীটেড হৈ থকা ৰাজীৱ পাল আৰু সুদীপ দাস আৰু ড০ মৃগেন্দ্ৰ শইকীয়া নামৰ বিষয়াজনক গ্ৰেপ্তাৰ কৰা হোৱা নাই কিয়' বুলি প্ৰশ্ন কৰে অখিলে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
